Author: BC
Last saved by: faXcooL
Company: home

Postul: Radio România Actualităţi
Perioada: 20 mai – 20 iunie 2009

Postul | Ziua, ora | Emisiunea, autorul greşelii | Greşeala | Varianta corectă | Explicaţia

RRA

21.V,
09.37

Matinal,
reporter

asta înseamnă undeva la începutul lui decembrie

asta înseamnă cândva la începutul lui decembrie

Semantică: este incorectă utilizarea adverbului de loc pentru a exprima o aproximare temporală.

RRA

22.V,
10.04

Radiojurnal, prezentator

Centrul Naţional pentru Curricul

Centrul Naţional pentru Curriculum

Lexic: forma corectă a substantivului este curriculum, la fel ca în latină (de unde a fost împrumutat); (v. şi site-ul Ministerului Educaţiei, unde denumirea instituţiei este Centrul Naţional pentru Curriculum şi Evaluare în Învăţământul Preuniversitar).

RRA

22.V,
11.02

Radiojurnal, prezentator

a spus [biden]

[baidăn]...

Pronunţie: numele vicepreşedintelui american Joe Biden a fost pronunţat greşit; greşeala s-a repetat.

RRA

22.V,
11.12

România împreună,
prezentatoare

vroiam să vă întreb

voiam să vă întreb

Morfologie: la imperfect, formele corecte sunt voiam, voiai, voia etc. (de la verbul a voi); formele cu r, apărute prin influenţa formelor verbului a vrea, sunt greşite.

RRA

22.V,
11.13

România împreună,
prezentatoare

The winner take it all.

The winner takes it all.

Sintaxă, pronunţare: forma corectă a verbului la persoana a III-a singular este takes, cu s final.

RRA

26.V,
11.21

România împreună,
prezentatoare

din cauza creşterii preţului electricităţii, a gazului şi a uleiului

din cauza creşterii preţului electricităţii, al gazului şi al uleiului

Sintaxă: articolul genitival este folosit invariabil; trebuia să fie acordat cu antecedentul său.

RRA

26.V,
12.03

Ştiri,
prezentatoare

treizeci şi una de grade

treizeci şi unu de grade

Sintaxă: dezacord în gen între adjectivul numeral şi substantivul determinat.

RRA

2.VI,
09.24

Matinal,
realizator

capacităţile şi resursele scriitorilor, dar şi a ilustratorilor

capacităţile şi resursele scriitorilor, dar şi ale ilustratorilor

Sintaxă: articolul genitival este folosit invariabil; trebuia să fie acordat cu antecedentul său.

RRA

2.VI,
09.25

Matinal,
realizator

în cărţile pentru copii şi nu numai

în cărţile pentru copii şi nu numai

Ortoepie: accentuare greşită.

RRA

2.VI,
09.42

Matinal,
realizator

Cum o fi sauna asta finlandeză [...]? Şi mai erau nişte denumiri ciudate acolo pe care nu le-am încercat niciodată

Cum o fi sauna asta finlandeză [...]? Şi mai erau nişte lucruri / oferte ciudate acolo pe care nu le-am încercat niciodată

Semantică: nu se pot încerca denumiri; vorbitorul se referea la obiectul denumit (în sens larg).

RRA

16.VI,
08.30

Matinal,
prezentatoare

Pentru un nou scrutin parlamentar

Pentru un nou scrutin parlamentar

Ortoepie: accentuare greşită a substantivului scrutin, pe prima silabă.

RRA

16.VI,
08.45

Matinal
 (Meteo),
Laura Bădiţă

Va ploua pe întreaga regiune montană

Va ploua în întreaga regiune montană

Sintaxă: folosire improprie a prepoziţiei pe.

RRA

16.VI,
09.26

Matinal,
Dan Creţa

Au făcut o analiză în care arată cât petrec elevii la şcoală, cât şi de ce chiulesc

Au făcut o analiză în care arată atât cât (timp) petrec elevii la şcoală/timpul petrecut de elevi la şcoală, cât şi de ce chiulesc 
Au făcut o analiză în care arată şi cât timp petrec elevii la şcoală, şi de ce chiulesc.

Sintaxă: atât... cât... este o pereche de elemente corelative; acestea nu pot fi folosite separat.

RRA

16.VI,
09.27

Matinal,
Dan Creţa

Când se întoarce şcoala

Când reîncepe şcoala
Când se întorc copiii la şcoală

Semantică: exprimare defectuoasă; probabil că s-au suprapus două structuri: când reîncepe şcoala şi când se întorc copiii la şcoală.

RRA

16.VI,
09.55

Matinal,
prezentator

Vă salută pe final de matinal

Vă salută la final de matinal

Sintaxă: folosire improprie a prepoziţiei pe.

RRA

18.VI,
18.12

Jurnalul de seară,
Mirela Băzăvan

Potrivit unei declaraţii de presă dată astăzi

Potrivit unei declaraţii de presă date astăzi

Sintaxă: dezacord al adjectivului; acesta preia cazul de la substantivul în genitiv unei declaraţii şi are forma date.

RRA

18.VI,
18.21

Jurnalul de seară,
Mirela Băzăvan

Prin care spunea că nu vrea să împărtăşească soarta Ioanei Mariei Vlas

Prin care spunea că nu vrea să împărtăşească soarta Ioanei Maria Vlas

Sintaxă: propagarea nejustificată a acordului; în cazul unui nume propriu compus, doar primul element primeşte mărcile de caz, nu şi următoarele.

RRA

20.VI,
16.04

Ştiri
(Sport),
Ilie Dobre

Echipa Naţională de [ruibi]

Echipa Naţională de [ragbi]

Ortoepie: conform DOOM^2, pronunţia substantivului rugbi/rugby este [ragbi].

RRA

20.VI,
16.25

Lumea noastră
(tradiţii),
prezentator

Spuneţi-mi, cine scrie textele?

Spuneţi-mi, cine scrie textele?

Morfologie: verbele de conjugarea a treia, terminate în -e, se accentuează pe radical, spre deosebire de cele de conjugarea a doua, terminate în -ea, care se accentuează pe flectiv.

Recomandări:

– „[sântem] împreună” (22.V, 10.17, România împreună) –  recomandat: „[sântem] împreună” (verbul a fost accentuat greşit);
– „Sunt alese de comun acord, cumva” (20.VI, 16.26, Lumea noastră (tradiţii), prezentator) – recomandat „Sunt alese împreună cumva” sau „Cei care le aleg trebuie să fie de acord cumva” („de comun acord” este un pleonasm);